CELEX: 62020TN0576
Language: mt
Date: 2020-09-17 00:00:00
Title: Kawża T-576/20: Rikors ippreżentat fis-17 ta’ Settembru 2020 – Evropská vodní doprava-sped. et vs Il-Parlament u Il-Kunsill

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/53
            
         
      Rikors ippreżentat fis-17 ta’ Settembru 2020 – Evropská vodní doprava-sped. et vs Il-Parlament u Il-Kunsill
      (Kawża T-576/20)
      (2020/C 433/68)
      Lingwa tal-kawża: il-Ġermaniż
      
         Partijiet
      
      
         Rikorrenti: Evropská vodní doprava-sped. s. r. o. (Praga, ir-Repubblika Ċeka), Konakl s. r. o. (Klíčany, ir-Repubblika Ċeka), Eurex AD s. r. o. (Děčín, ir-Repubblika Ċeka), Ladislav Říha (Heřmanov, ir-Repubblika Ċeka), Vladimír Hurych (Ústí nad Labem, ir-Repubblika Ċeka) (rappreżentant: A. Verny, avukat)
      
         Konvenuti: Il-Parlament Ewropew u Il-Kunsill tal-Unjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla r-Regolament (UE) 2020/1054 (1) li jemenda r-Regolamenti (KE) Nru 561/2006 u (UE) Nru 165/2014, adottat fuq il-bażi tad-Direttiva (UE) 2018/957 (2) li temenda d-Direttiva 96/71/KE (3) dwar il-kollokament ta’ ħaddiema;
               
            
                  —
               
               
                  tannulla r-Regolament (UE) 2020/1055 (4) li jemenda r-Regolamenti (KE) Nru 1071/2009, (KE) Nru 1072/2009 u (UE) Nru 1024/2012, adottat fuq il-bażi tad-Direttiva (UE) 2018/957 li temenda d-Direttiva 96/71/KE dwar il-kollokament ta’ ħaddiema;
               
            
                  —
               
               
                  tannulla d-Direttiva (UE) 2020/1057 (5) li timplimenta d-Direttivi 96/71/KE u 2014/67/UE u li temenda d-Direttiva 2006/22/KE (6), ibbażata fuq id-Direttiva (UE) 2018/957 li temenda d-Direttiva 96/71/KE dwar il-kollokament ta’ ħaddiema;
               
            
                  —
               
               
                  sa fejn tqis li din it-talba hija ammissibbli, tgħaqqad din il-kawża mal-Kawżi C-626/18 u C-620/18 għall-finijiet tas-sentenza, b’applikazzjoni b’analoġija tal-Artikolu 68 tar-Regoli tal-Proċedura tal-Qorti Ġenerali;
               
            
                  —
               
               
                  tikkundanna lill-Parlament Ewropew u lill-Kunsill tal-Unjoni Ewropea għall-ispejjeż, b’applikazzjoni tal-Artikolu 87(2) tar-Regoli tal-Proċedura tal-Qorti Ġenerali.
               
            
         Motivi u argumenti prinċipali
      
      Ir-rikors huwa bbażat fuq il-motivi segwenti.
      Skont l-ewwel tliet talbiet tar-rikors, ir-rikors, ippreżentat fit-termini previsti għal dan il-għan, huwa primarjament ippreżentat kontra d-dispożizzjonijiet legali allegatament diskriminatorji fir-rigward tar-rikorrenti u li jimponu żvantaġġi fis-sens tad-dritt tal-kompetizzjoni, adottati mill-Parlament Ewropew u mill-Kunsill tal-Unjoni Ewropea fuq il-bażi tad-Direttiva (UE) 2018/957 li temenda d-Direttiva 97/71/KE dwar il-kollokament tal-ħaddiema.
      Il-kontenut tad-dispożizzjonijiet legali msemmija iktar ’il fuq jippreżenta vantaġġ sinjifikattiv għas-settur tat-trasport bit-triq fil-forma tal-hekk imsejjaħ “pakkett għat-trasport bit-triq”, b’kuntrast mad-dispożizzjonijiet vinkolanti li għadhom japplikaw għar-rikorrenti skont id-Direttiva (UE) 2018/957.
      Sussidjarjament, ir-rikorrenti jitolbu, bħalma tagħmel ir-Repubblika tal-Polonja fil-Kawża C-626/18 u bħalma tagħmel l-Ungerija fil-Kawża C-620/18, l-annullament b’mod parzjali tad-Direttiva (UE) 2018/957 jew sussidjarjament fl-intier tagħha, sa fejn id-Direttiva tikkostitwixxi l-bażi għad-diskriminazzjoni hekk identifikata fil-konfront tas-settur tal-provvista ta’ servizzi li huwa l-awtur tar-rikors.
      
         (1)  Regolament (UE) 2020/1054 tal-Parlament Ewropew u tal-Kunsill tal-15 ta’ Lulju 2020 li jemenda r-Regolament (KE) Nru 561/2006 fir-rigward ta’ rekwiżiti minimi dwar il-ħinijiet massimi ta’ sewqan kuljum u kull ġimgħa, il-pawżi minimi u l-perijodi ta’ mistrieħ kuljum u kull ġimgħa u r-Regolament (UE) Nru 165/2014 fir-rigward tal-pożizzjonament permezz ta’ takografi (ĠU 2020, L 249, p. 1).
      
         (2)  Direttiva (UE) 2018/957 tal-Parlament Ewropew u tal-Kunsill tat-28 ta’ Ġunju 2018 li temenda d-Direttiva 96/71/KE dwar l-istazzjonar ta’ ħaddiema fil-qafas ta’ prestazzjoni ta’ servizzi (ĠU 2018, L 173, p. 16, rettifika fil-ĠU 2019, L 91, p. 77).
      
         (3)  Direttiva 96/71/KE tal-Parlament Ewropew u tal-Kunsill tas-16 ta’ Diċembru 1996 dwar l-istazzjonar ta’ ħaddiema fil-qafas ta’ prestazzjoni ta’ servizzi (ĠU Edizzjoni Speċjali bil-Malti, Kapitolu 5, Vol. 2, p. 431, rettifika fil-ĠU 2015, L 16, p. 66).
      
         (4)  Regolament (UE) 2020/1055 tal-Parlament Ewropew u tal-Kunsill tal-15 ta’ Lulju 2020 li jemenda r-Regolamenti (KE) Nru 1071/2009, (KE) Nru 1072/2009 u (UE) Nru 1024/2012 bl-għan li jiġu adattati għall-iżviluppi fis-settur tat-trasport bit-triq (ĠU 2020, L 249, p. 17).
      
         (5)  Direttiva (UE) 2020/1057 tal-Parlament Ewropew u tal-Kunsill tal-15 ta’ Lulju 2020 li tistabbilixxi regoli speċifiċi rigward id-Direttiva 96/71/KE u d-Direttiva 2014/67/UE għall-istazzjonar tax-xufiera fis-settur tat-trasport bit-triq u li temenda d-Direttiva 2006/22/KE fir-rigward ta’ rekwiżiti tal-infurzar u r-Regolament (UE) Nru 1024/2012 (ĠU 2020, L 249, p. 49).
      
         (6)  Direttiva 2006/22/KE tal-Parlament Ewropew u tal-Kunsill tal-15 ta’ Marzu 2006 dwar il-kondizzjonijiet minimi għall-implimentazzjoni tar-Regolamenti tal-Kunsill (KEE) Nri 3820/85 u 3821/85 dwar il-leġiżlazzjoni soċjali li għandha x’taqsam ma’ attivitajiet tat-trasport bit-triq u li tħassar id-Direttiva tal-Kunsill 88/599/KEE (ĠU 2006, L 102, p. 35).